སྲིད་དབང་གི་འཐབ་རྩོད་རྣོ་ངར་དྲགས་པོའི་ཁྲོད་ཀྱི་རྒྱ་ནག་གི་སྤྱི་ཚོགས་ནི་རླུང་འཚུབ་ཁྲོད་ཀྱི་མར་མེ་ཞིག་དང་འདྲ་ཇི་བཞིནབར་མི་སུ་འདྲ་ཞིག་ཡིན་རུང་བདེ་འཇགས་རྩ་བ་ནས་མེད།སྐུ་ཞབས་མཱིང་གི་ལས་སྐལ་ལས་འཕྲོས་པའི་དོགས་དྲི་ཆེ་ཤོས་ནི།ཅིའི་ཕྱིར་རྒྱ་གཞུང་གིས་རང་ངོས་ནས་བསྐོ་བཞག་བྱས་པའི་རྒྱལ་སྤྱིའི་སྐོར་སྲུང་ལྷན་ཁང་ལྟ་བུའི་གལ་འགངས་ཆེ་བའི་རྒྱལ་སྤྱིའི་སྒྲིག་འཛུགས་ཀྱི་སྐུ་ཚབ་ཞིག་དུས་ཡུན་ལོ་གཅིག་ཙམ་ཡང་མ་འགོར་གོང་བཙོན་འཇུག་བྱེད་དགོས་དོན་དེ་རེད།གང་ལྟར་ཁོང་བསྐོ་བཞག་བྱེད་རྒྱུ་དང་བཙོན་འཇུག་བྱེད་རྒྱུ་གཉིས་ཀར་ཞི་ཡིས་ཆོག་མཆན་ཡོད་པ་ནི་གསལ་པོ་རེད།དེ་ནི་རྒྱ་གཞུང་གིས་རང་གི་རྐང་པར་རང་གིས་རྫོག་རྡོ་བརྒྱབ་པ་དང་གཅིག་མཚུངས་ཡིན།